钦定古今图书集成/理学汇编/经籍典/第066卷
## 钦定古今图书集成/理学汇编/经籍典/第066卷

| 钦定古今图书集成 理学汇编 第六十六卷 |

| |

钦定古今图书集成理学汇编经籍典

第六十六卷目录

易经部汇考八

元雷思齐易图通变易筮通变〈自序　吴全节序　揭傒斯序

张宗演序〉

熊良辅周易本义集成〈自序　陈栎序〉

陈应润周易爻变易蕴〈自序　黄溍序〉

徐之祥读易蠡测〈戴表元序〉

李简学易记〈自序〉

萧汉中读易考原〈朱升序〉

胡震周易衍义〈自序〉

任士林中易〈自序〉

石伯元周易演说〈王祎序〉

郑玉程朱易契〈自序〉

朱隐老易说〈自述〉

董真卿周易会通〈自序　子僎跋　杨士奇䟦〉

董真卿易传因革〈自序〉

丁易东周易象义〈自序　后序〉

丁易东大衍索隐〈自序〉

赵采周易折衷〈自序〉

赵采家人经传衍义〈程钜夫序〉

李恕周易旁注周易音训〈自序〉

梁寅周易参义〈自序〉

钱义方周易图说〈自序〉

张理易象图说〈自序　贡师泰序　黄镇成序〉

郝氏周易述解〈释契嵩序〉

张氏易解〈王惮序〉

常氏易学图〈吴澂跋〉

陈氏大衍易数〈吴莱序〉

赵氏读易记〈苏伯衡序〉

方舟先生易互体例〈自序〉

无名氏周易图〈陈弘绪跋〉

经籍典第六十六卷

### 元雷思齐易图通变五卷易筮通变三卷

### 按思齐自序河图八卦是也图之出圣人则之庖牺氏仰观象俯观法近取身远取物以通神明之德类万物之情始因之画八卦以作易者也孔子谓其则

“之，岂欺我哉？图之数以八卦成列，相荡相错，参天两
地，参伍以变，皆自然而然。后世不本其数，实惟四十”，
而以其十五会通于中，乃妄计天地之数五十有五，
以意增制于四十之外，以求其合。幸其中故，愈说愈
迷，纷粉至今。余因潜心有年，备讨众说，独识先圣之
指归，遂作《通变传》以与四方千载学《易》者同究于真
是焉兼筮法亦乖素旨。附见后篇。求古同志，宜能明
其，非敢诬也。大元大德庚子九月，临川道士雷思齐
齐贤自序。

### 按吴全节序昔世祖皇帝既定江南首召三十六代天师入朝未几天师奉旨掌道教还山遂礼请先生为元学讲师以训迪后人余时虽幼而有志于学遂

受学于先生。先生尝诲余曰：“文章于道一技耳。人之
为学，将以明斯道也。不明斯道，不足以为圣贤之学
矣。”余由是日知所省，益自奋发。及弱冠，入侍先师开
府公于朝，遂不得事先生以终学焉。先生尝注《易图
筮通变义》《老子本义》《庄子旨义》凡数十卷，诗文二十
卷。至顺二年秋，先生之徒弟傅性真遣徒孙周惟和
持所注诸书来京师示余，且曰：“先生所注之书，虽有
黄公震、曾公子良、吴公澄为之序，而未得公一言以
发明之，敢以为请。”余曰：“嗟夫！先生之殁迨三十年矣，
今不可得见，得见所注之书斯可矣。然先生之学，岂
所注之书可能尽哉！后之观者考诸书，则知先生之
学，诚不止若是也。余今且老，久留于”朝，常欲集先生
诸文而序之，未果也。今诸文既已成编，又岂敢嘿嘿
无一言以发明先生之学哉？故续为之序。先生讳思
齐，字齐贤，学者尊之曰“空山先生”，抚之临川人也。至
顺三年岁在壬申六月旦日，吴全节序。

### 按揭傒斯序雷先生思齐字齐贤临川之高士也遭宋亡独居空山之中著易图筮通变义老子本义庄子旨义凡数十卷和陶诗三卷去儒服称黄冠师与

故淳安令曾公子良、今翰林学士吴公澄相友善。四
方名士大夫慕其人，往往以书疏自通，或闻其讲学，
莫不爽然自失。故翰林侍讲学士袁公桷，博雅君子
也，称其所著书，援据精切，感厉奋发，合神以穷变，尽
变以翼道。且曰：“知齐贤不如是，齐贤之意不明。”方今
天下称为斯文宗主，莫先吴公；天下称善著书，莫先
“吴公”，亦曰：“与谈《老子》甚契。”又称其诗“精深工致，豪健
奇杰，有杜、韩风。”盖皆以为知言。呜呼！古称虞卿，非穷愁不能著书，太史公世掌天官，使不遇祸，《史记》不作。
夫求雷先生之志，读雷先生之书，遑与世俗道哉？余
读其所著之书，想其为人几五十年。今又得其诗文
二十卷于其徙孙傅性真与周惟和传入京师来。因
识以辞。至顺三年三月。

### 按张宗演序道德数千言吾教之所独尊古今未有能废之者然传注层出渺茫丛惑莫识旨归徒见多岐之纷纷也雷思齐嗜学有要精研是书探核本旨

“为之传释，合儒老之所同，历诋其所异，条分绪别，终
始一贯，不翅入老氏之室，避之席，以相授受也。其将
学是者，终究其说，知其元之元，而不昧其所向，传之
将来，庶几于吾教非小补也。”至元丙辰。

### 熊良辅周易本义集成十二卷

### 按良辅自序六经皆圣人垂训后世之书而易经四圣人之手乃成其为书也大而天地性命之理无不包微而事物纤悉之情无不尽精入于无形粗及于

有象。人生日用一动静语默之间，无非《易》道之流行，
顾由而不知者多耳。伏羲始画卦，无文字可传，大概
以阳吉阴凶为义。文王、周公系之以辞，象占其本旨
也。夫子赞《易》，一以义理为主，吉凶消长之理，进退存
亡之道，于是乎大备。盖象占固义理之所寓，而以义
理为主，象占亦在其中矣。善学者于此，先求《易》之本
旨，然后广而充之，体用一源，显微无间之旨，将不待
卜筮而后见，此又自然之妙也。自后儒析经附会之
馀，学者支离漫衍，欲以明《易》而反以晦《易》，至宋程子
作《易传》，而义理之学大明。然程子亦自谓其解《易》只
说得七分，朱子一以卜筮为说，然后作《易》之本旨益
著。朱子尝曰：“有天地自然之《易》，有伏羲之《易》，有文王、
周公之《易》，有孔子之《易》。”是则程子之传，孔子之《易》也。
朱子之《本义》，文王、周公之《易》也。推本而论，孔子之《易》
即文王、周公之《易》，文王、周公之《易》即伏羲之《易》，伏羲
之《易》即天地自然之《易》也。虽其旨意微有不同，而其
理则未尝有二，要在善观之耳。良辅曩执经于遥溪
熊先生，已知好《易》。迺大德壬寅，先生之友泉峰龚先
生授徒泉山之麓。良辅分教小学，山深日长，因得肆
意于《易》，取诸说而涵泳之。顾以篇帙繁大，众说纷错，
时有得失，乃以己意采辑成编，以朱子《本义》为主，如
《语录》，如《程传》以及诸家之说与《本义》意合者；亦有与
《本义》不合而似得其旨者，备录以相发，名曰《集疏》。泉
峰先生亲为校正，复云云。其后间有鄙见一二，亦蒙
不削，嘱遂成编。至大辛亥，良辅以所得复求是正，而
二先生病不起矣。自是遗编独抱，不敢废坠。重念义
理无穷，学无止法，期有所得，以卒初志，且欲使二先
生之学万一可传于后也。于是缮写成编，凡一十二
卷，藏之以俟。会丁巳以《易》贡，而同志益信其僭说，闵
其久勤，间出工费，勉锓诸梓。而竺溪刘直方实主张
是，不能辞也。因僭书其端云。时至治壬戌

### 按陈栎序朱子曰有天地自然之易有伏羲之易有文王周公之易有孔子之易夫易以道阴阳时有古今道无古今圣人岂求异于圣人哉要皆发明易道

之蕴，则圣人之意各有在也。天地自然之《易》，得伏羲
而后画。伏羲之画，得文王、周公之辞而后明；文王、周
公之辞，得孔子《十翼》而后备。四圣人之心，拳拳为天
下后世计。天下后世有能得圣人之心于言象之间，
所以开物成务，存天理、遏人欲之意，常默寓于其中，
所以使民日迁善而不自知也。其有关于世教民彝
而甚大。由汉以来，《易》道湮晦，其说不失之泛，则失之
凿。至宋程、邵诸先生作或以理，或以数，而《易》道复明
于世，又将百年而朱子出焉。推究作《易》之原，以求四
圣人之心于千载之上，《易》至是而本旨益著。后有作
者，孰能出象占之外而言《易》哉？熊君任重，早师遥溪
熊氏学《易》，继复得《易》传于遥溪之友泉峰龚氏，辑成
《易编》，以朱子《本义》为注，而集诸家之善以为《疏》。大纲
一正，万目毕举，然后以己意折衷之，其有功于《易》为
多，以是益知义理之无穷也。栎窃尝谓，孔子《易》，集伏
羲以后之大成者也，朱子之书，集程卲以上之大成
者也。今读任重是编，以《本义》为主，而诸家之说附见，
犹乐之有众音也，犹音之有清浊疾徐，使之各有节
奏者也。其于朱子之大成，盖洋洋乎盈耳矣。三复不
能舍，敬题其编首曰《周易本义集成》云：任重，南昌忠
孝里人，名良辅，梅边其号也。岁丁巳，以《易》贡。年壮而
志益勤，其进讵可量哉！其进讵可量哉！

### 陈应润周易爻变易蕴四卷

### 按应润自序大传曰乾坤其易之蕴耶夫易之蕴散在诸卦岂独乾坤二卦而已哉上古羲皇仰观俯察首得乾坤之象而生六子苟不以爻变之法通乾坤

之蕴，则干自干，坤自坤，何以神变化之妙？故《易》之诸
爻，皆以变动取义。干之用九，坤之用六，爻变之蕴也。
《坤》之象曰：“六二之动，直以方也。”《文言》曰：“坤至柔而动
也刚。”又曰：“六爻之动，三极之道也。”爻者，言乎变者也。
道有变动，故曰爻。至曰：“成象谓之干，效法谓之坤。”吾夫子系《易》，示人爻变之法，深切著明矣。汉魏以来，诸
儒注释奚啻数百馀家，往往皆于本卦取义，而用九、
用六之说不明。好奇过高，傅会穿凿。谈元妙者则涉
乎庄、老、衍，虚无者则流乎异端。“太元”拟《易》也，而《易》为
之破碎；“潜虚”拟元也，而元为之散灭。甚则假老子之
学以创无极、大极之论；变炉火之术以撰先天、后天
之图。自是以来，谈大极者以虚无为高，讲大衍者以
乘除为法；强指阴、阳、老、少为四象，而四象之说不明；
妄引复、姤、逆、顺为八卦，而八卦之位不定，《易》之蕴愈
晦矣。由是谈元之士，承讹踵谬，画图累百，变卦累千，
充栋汗牛，初无一毫有补于《易》。呜呼，夫子殁二千馀
年，邪说猬集，横议蜂起，爻变之法，乾坤之蕴晦而不
明，《易》道之厄，一至此哉！《传》曰：“《易》之兴也，当殷之末世，
周之盛德耶？”至于《明夷》之彖，曰：“明入地中”，曰“明夷。”内
文明而外柔顺，以蒙大难，文王以之。又曰：“箕子之明
夷”，当时圣人援事比。〈阙〉发挥爻象之蕴，故遇逐爻观
变，用事比证，庶几爻变之蕴得以发挥。或曰：子之说
诚是矣。方今谈元之士以老庄为祖，周卲为师，削去
其图，辨明其说，宁不触其党之怒耶？愚曰：《韩子》云：“古
者杨墨塞路，孟子辞而辟之，廓如也”，天下后世不以
孟子为非。今之谈元之士，甚于杨墨之谬。理到之论，
不让于师。与其得罪于孟子，宁若得罪于杨墨也？吁！
此爻变之蕴，所以不容于不明，邪正之说，所以不容
于不辨。〈阙二字〉之图，所以不容于不作也。贤哲之士尚
怜其愚，而正教之《易》有光矣。至治丙戌春正月，

### 按黄溍序易更四圣而成书秦火之馀幸因卜筮而仅存自汉分为三家有田何焦赣费直之易易之说瓜裂矣至魏王辅嗣杂以老庄之学易之说愈远矣

继是诸儒注释，奚啻数百家，或泥于天道而不及人
事，或专乎义理而不及象数，角立异论，茫无统绪。天
台陈泽云献肃公邦彦先生之后，《易》有家传。延祐间，
余丞海宁，泽云由黄岩文学起为郡曹掾，议论雄伟，
剖决如流，凛凛然有骨鲠风。尝曰：“余家贫，亲老不能
远游，窃升斗之禄以养亲，资尺寸之楮以著述，它无”
所觊也。挑灯夜话，出示《野趣》之什，清新俊逸，翰林承
旨子昂赵公尝序之矣。又数年，余为越上监运，泽云
调明幕，把酒论文，出示咏史之什，美善刺恶，一出至
公，翰林学士伯长袁公为之序矣。泽云曰：“余欲著《爻
变易蕴》，此洁静精微之学也。”时居簿书丛中，无食息
暇，非二三年静坐工夫不能也。三年春，余乞老金华，
泽云以书来曰：“余近调桐江宾幕，时宰急于聚敛，议
论落落不合。困守幕下，幸有馀暇，时复登钓台，坐羊
裘轩，卧山高水长阁，汲泉煮茗，洗胸中之不平，若有
神助。今幸爻变，《易》蕴粗成，使二三十年勤苦之志一
旦有成，未知果合于爻变之义，《易》之蕴否乎？子其为
我订正之。”余曰：“《易》岂《易》注哉？复之《彖辞》曰：‘复其见天
地之心乎’？”天地之心，唯羲、文、周、孔数圣人能见之。泽
云生于数千年之后，直欲见数圣人之心，不其难乎？
虽然，道无终穷，才有超迈。余尝焚香静坐，观泽云所
注之《易》，乾坤二卦已无馀蕴，至于变爻三百八十有
四，旁通他卦之意，爻爻有发挥，事事有考证，造理精
微，立说洞彻。馀如《删正太极八卦爻法逆顺》等图，探
赜索隐，自非灼然有见乎圣人之心者不能也。读之
使人耸然亹亹不倦，倘使程、朱诸子复生，未必不击
节而嘉叹也。余投老田里，安得以泽云所注之《易》，寘
诸翰苑，与同志者商之。使泽云名垂不朽，是则不负
其二三十年勤苦之志也，泽云勗之哉！至治丙戌正
月，

### 元徐之祥读易蠡测〈阙〉卷

### 按戴表元序古圣人之经至难言者莫如易余考王制见先王时之居学校者其法春诵夏弦秋学礼冬读书而仲尼之门人记其师雅言之详不过诗书执

礼，而皆不及《易》。惟其自为也，则不得已有文以明之。
以见《易》非圣人不能言，而虽圣人之教人，亦不使人
之得以易其言也。汉以后，始有《易》师，今诸家法度髣
髴具存，往往用之占步测筭，若后世之言《易》者，以为
必能通圣人之言而续为之说也。余之少时，不免此
累，近乃稍自悔艾，欲慎其出。窃尝间与为杂学者往
还。若丹经之铅汞，历书之记朔，医家之运气，兵家之
机势，大略反与《易》合，而支离泛滥不切者，莫如书生
举子之说。此无他，彼数氏者，犹托于象数为可准，而
书生举子专以空言谈理故也。儒者徐君之祥，自番
易橐所著《易经蠡测》若干言，见余于馀杭。其言象数，
取皇极于康节，取太极于濂溪。厥既知所先务，而诸
卦之中多详其变。曰：“非变无以明《易》，自正体、伏体、互
体、变体、反对体、上下体而通之，一卦有六十四，以至
于四千九十六，愈变愈通，而卦愈不穷。”有辩卦中有
四画五画而成卦者，皆见于《易》。反复恳款，实皆不叛
于新安、汉上二朱氏之学。余甚慕而奇之。而徐君机
神敏给，于天人性命“事物精粗之理，他人经年历纪
而未喻者，一日即了”，其得于天盖厚，不但人力之勤也。然君于《易》书之变，本由象数以通理。而象数者，起
于无而寄于有，理者妙于有而归于无。寄于有者，其
变可知可言，归于无者不可知不可言。人之可知可
言，《易》之变固不止于四千九十六人之不可知不可
言。画之一不必三，卦之八不必六十四可也。古人老
而学，《易》又为忧患作。徐君涉世益。〈阙〉刊落轻锐而复
谂之。“蠡乎蠡乎，其游于圣人之海，有不为夜光乎？”

### 李简学易记九卷

### 按简自序伊川先生尝云学易者当看王辅嗣胡翼之王介甫三家文字令通贯然后却有用心处时先生易传未出也及温陵曾献之集大易粹言传于世

则学者知有所宗，而三家之说不无去取也。岁在壬
寅春三月，予自泰山之莱芜，挈家迁东平。时张中庸、
刘佚庵两先生与王仲徽辈方聚诸家《易》解而节取
之，一相见，遂得厕于讲席之末。前后数载，凡读六七
过，其书始成。然人之所见，不能尽同，其去取之间，则
亦不能无少异。大抵张与王意在省文，刘之设心，务
“归一说，仆之所取，宁失之多？以俟后来观者去取也。”
仆居莱芜几二载，当时所读之《易》，止有王辅嗣与《粹
言》而已，诸家之说，则未之见也。“六百日之间，节取《粹
言》凡三度。前贤之说，或中心有所不安，则思之，夜以
继日，虽在道路鞍马间，与窗下无少异。脱有所得，随
即书之，以待他年读之，验其学之进与否也。”比迁东
平，积《谬说》百馀段，及得胡安定、王荆公、南轩、晦庵、诚
斋诸先生全书，及杨彬夫所集《五十家解》、单沨所集
《三十家解》，读之谬说，暗与前贤之说相合者十有二
三，私心始颇自信。今卷中凡无名氏者，以兼采诸人
之意合而为一，说不能主名。亦或有区区管见，辄不
自揆而厕于其间者，其初心将便观览而传于家，非
敢有意传诸人以取著述之名也。亲友之间，有坚欲
求观而不能违者，或复为人录去，予甚患之。己未岁，
承乏倅泰安山城，事少，遂取向之所集《学易记》观之，
重加去取焉。噫！亲友相知相爱，由此书获谤。获罪于
朋侪，亦由此书它日必有能辨之者。中统建元庚申
秋。

### 萧汉中读易考原三卷

### 按朱升序周易卦序之义自韩康伯孔颖达以来往往欲求之孔圣序卦传之外程朱诸儒用意尤笃至于临川吴先生卦统之序述亦可谓求之至矣而其

中间精密比次之故，则犹有未当于人心者。愚求之
半生，晚，乃得豫章萧氏《读易考原》之书，以为二篇之
卦必先分而后序，闳奥精粹，贯通神圣，诚古今之绝
学也。谨节缩为上、下经二图于右，而录其全文于下，
以广其传于不朽云。汉中字景元，吉之泰和人。其书
成于泰定年间。

### 胡震周易衍义〈阙〉卷

### 按震自序易大传曰易之为书也广大悉备有天道焉有人道焉有地道焉又曰夫易开物成务冒天下之道圣人以通天下之志以定天下之业以断天下

之疑。又曰：“昔者圣人之作《易》也，将以顺性命之理。”如
是则《易》之为《易》，圣人经世之书也，亦圣人忧世之书
也。自其画于伏羲，辞于文王、周公，翼于孔子，经四圣
人手而《易》始备。羲文、周公之《易》，虽依乎象数，而实根
乎义理之正。孔子之《易》，虽明乎义理，而象数之妙亦
在其中矣。昔吴之季札聘鲁，见《易》象而喜曰：“周礼尽
在鲁矣。”当是时，岂《易》书惟鲁有之欤？抑诸国皆有而
吴未有欤？宜其见之而喜也。自火于秦，六经之书唯
《易》以卜筮存，独得为全书。天之未丧斯文也，岂非所
以扬万古人心之日月，而开万古人心之盲晦欤？由
汉以来，以高远探《易》者，不察乎身心性情之德，人伦
日用之常，往往求《易》于天地造化之外。以浅近探《易》
者，不明乎阴阳五行之道，消息盈虚之理，往往论《易》
于谶纬术数之学，是皆未明体用一原，显微无间之
妙道也。“以言者尚其辞，以动者尚其变，以制器者尚
其象，以卜筮者尚其占。”《易》有四象，所以示也。然《易》之
一经，实备乎六经之体。存象辞则该乎《诗》之比赋；正
心术则贯乎《书》之精“一；防情伪则著乎《礼》《乐》之中和；
辨吉凶则著乎《春秋》之褒贬。人君用之则君道尽，人
臣用之则臣道尽；圣人用之则道教彰，贤人用之则
德业新，庶人用之则悔尤亡。”象辞云乎哉，文辞云乎
哉！虽然，《易》者崇阳抑阴之书，尊干而卑坤，尊君而卑
臣，尊父而卑子，尊夫而卑妇，尊上而贱下，尊君子而
贱小人。统观三百八十四爻之义，无非所以存天理，
正人心，扶纲常，而垂教于万世也。是则作《易》者，其有
忧患乎？不然，何以曰“圣人以此洗心退藏于密？”愚生
赋性愚鲁，识见庸陋，少读《易》于国正何先生子举、编
修刘先生均堂长、从事饶先生鲁之门，得于耳提面
命之际，悟于心领意会之表，始知《易》之为《易》，大之为
天地，幽之为鬼神，明之为人物，吉凶消息之理，进退
存亡之道，修齐治平之本，皆不外乎此《易》也。谨以平
日父师之训，笔而辑之为成书，附以程、朱、张、杨先贤之确语有益于世教者，名之曰《周易衍义》。极知僭逾，
愿就有道而正焉。

### 任士林中易〈阙〉卷

### 按士林自序大哉易乎立天之道曰阴与阳立地之道曰柔与刚立人之道曰仁与义如斯而已矣是故在天成象在地成形圣人设卦之宜也化而裁之存

乎变，推而行之存乎通，神而明之存乎其人，圣人作
《易》之旨也。《易》乎易乎，彰往而察来，钩深而致远，原始
而反终，其几神矣。子曰：“舜隐恶而扬善，执其两端，用
其中于民。”此之谓也。《诗》云：“鸢飞戾天，鱼跃于渊。”言其
上下察也。然而子思没，《中庸》之道不明，而《易》隐矣。予
生千载之后，独抱全经，潜心研思，亦既有年，然后豁
然始悟天地之变化，人事之始终，作为中《易》，分为上、
下篇。三。陈其卦所以极《河》《洛》之数，成大衍之用，体天
地之撰，盛德大业，“显仁藏用。”一本《坎》《离》《颐》《大》《小过》之
妙，《既》《未济》《随》《蛊》之几，《井》《噬嗑》《贲》《困》之感，《屯》《鼎》《革》《蒙》之
推，圣人通变立言之旨，粲然甚明。格物、致知，诚意、正
心，修身、齐家、治国、平天下之道，尽在是矣，可不究乎？
子曰：“天何言哉？四时行焉，百物生焉，天何言哉？”此夫
子之所以为圣也。

### 石伯元周易演说〈阙〉卷

### 按王祎序周易演说京兆石君伯元之所著也石君之言曰圣人之作易也立象以尽意设卦以尽情伪系辞焉以尽言变而通之以尽利鼓之舞之以尽神

必如是，故天下后世之人悉能知而行之。在天则道
气之变通也，在人则日用之事业也，此圣人所以为
生民立命者也。自汉以下，《易》道无传，诸儒之传注百
有馀家。然考象辞者，或泥于术数；谈义理者，或沦于
空虚。以故圣人设卦观象赞辞而明吉凶，以为开物
成务之用者，其本旨因晦而不明。夫《易》道不可以传
“注求，求《易》道于传注，则其道为愈不明矣。”于是诸儒
之说悉弃勿取，间独取《河》《洛》二图以玩索之，一旦恍
然若心领其义而神会其旨者，遂乃笔而为书，每卦
有说，其引物指事也为甚近，其析理陈义也为甚著，
大抵专以明象为要，取之有所从，推之有所用，非苟
为空言而已。至于《河图》《洛书》之数，重卦、变卦、揲卦之
法，又为十有二图，以发挥其要指，总名之曰《周易演
说》。其言皆出于自得之妙，而未尝有所蹈袭者焉。余
尝以谓君子之为言，不必取异于人，亦不必务同于
人也。求与人异，是骄己以胜夫人也；求人之己同，是
强人以随乎己也。要皆失之偏，而不能适乎至当。今
石君之于《易》，非故与“人为异同也。推其所自得者以
为言，以求夫至当之适，故不能无异同焉耳。虽其所
以合乎圣人者，非人所能知，苟非其自信之笃，乌能
及是哉！”抑余论之，《易》至程子为《传》，始一于言理，及朱
子《本义》又专夫卜筮，其道盖已甚明。《演说》之书，石君
以为继程子而作。然非唯诸儒之传注有所不取，而
于程“子、朱子之说有不合焉，亦不恤也。”嗟乎！石君其
诚笃于自信者乎？君在异时，尝举乡贡进士为陕西
第一，已而隐不仕。关辅之学，未能或之先，而今亦老
矣。盖其学受于贾仲元氏，而贾氏学于萧贞敏公、同
文贞公，一出于正者也。石君以余能相知也，出其所
为《演说》者属余序，余不得辞。世之不知君者，因余言
而求之，则其为《书》固可得而知也。

### 郑玉程朱易契〈阙〉卷

### 按玉自序伏羲画八卦而文籍生则易于诸经为首出秦焚典籍而易独存则易视诸经为全书天地万物之理古今万事之变易无不具吉凶消长之故进

“退存亡之几，《易》可前知，所以为洁静精微之教，而示
人以开物成务之道也。《易》其可一日不讲乎？”予自中
年即有志于是书，学陋识卑，不敢有所论著。至正壬
辰，蕲黄红巾攻陷吾郡，祸及先庐。累世藏书，无片纸
存者，求之亲旧，悉皆煨烬，虽欲一《周易》白文读诵，亦
不可得。后三年乙未，被召至四明，始从友人胡伯仁
氏假得程朱传义，归来山中，日诵一卦，似若有所得
者，折中二先生之说，合为一书，名曰《程朱易契》。间有
一二己见，不敢附入，始有僭越论著之意，又以无书
考据而止。丁酉之秋，复避乱淳安之梓桐源，出入涧
谷，上下林壑，寂寥无事，心地湛然。因思天地一易也，
古今一易也，人物一易也，而吾身亦一《易》也。自天地
而敛之以至于吾身，《易》之体无不备。自吾身而推之
以至于天地，《易》之用无不周。又以吾身而论之，“心者，
《易》之太极也。血气者，《易》之阴阳也。四体者，《易》之四象
也。进退出处之正与不正，吉凶存亡之所由应者，《易》
之用也。”如此则近取诸身，而《易》无不尽矣。虽无书可
也，无画可也，又何有于传注乎？又何事于考据乎？况
伏羲作《易》，文王系之辞以明其卦，周公系之辞以明
其爻者，《经》也。孔子为之彖、为之象、为之《文言》，所以释
文王之卦辞；为之《小象》，所以释周公之爻辞。其源委
纲领之论，不可附入各卦者，则为之总论，号《系辞》上
下篇。其各卦义有未尽者，则发凡例于《系辞》之中，又为《序卦》以明其次，《说卦》以明其象，《杂卦》杂述其义者，
则《易》之传也。今人舍夫子之《易传》而欲明文王周公
之《易经》，其亦昧于明《易》之道矣。乃取文王周公之辞
以为经，而列夫子之辞以为《传》，其或夫子之传辞义
深奥，则附以注说，名曰《周易大传附注》，庶几三圣人
之书不费辞说而义自明矣。呜呼，四圣人之心，天地
之心也。三圣人之书，所以发明天地之精微，乾坤之
蕴奥，夫岂浅见薄识所能窥其万一。是书之作，徒见
其妄诞，不知分量之罪而已，何有补于《易》哉！虽然，二
文之经，夫子之传，自足相发，有不待论著而明者，则
亦千古之确论也。读者试以是求之。

### 朱隐老易说〈阙〉卷

### 按隐老自述易之为书广大悉备伊洛大儒虽尝论著而其义愈索而愈无穷予于是有易说

### 董真卿周易会通十四卷

### 按真卿自序太极泄而为图包牺氏则之以画卦如根干之有条枝横竖方圆往来交互变通不穷而谓之易大之天地日月小之万物万事之象与理莫不

毕具，文王、周公、孔子系之以辞者，名曰《周易》。于是四
圣之书，与天地并。其书广大精深，未易窥测。先儒传
注，逮程朱子，至矣尽矣，讵非宋《易》乎？然文有古今之
异，义有理象之殊。今《易》则自费直、郑元，以孔子《彖》《象》
之传，附释正经之末，而参解《文王》、周公、《彖》《象》，经文之
间，并附《文言》，则始于王弼，程《传》主理义而仍其旧。古
《易》则自吕微仲、晁以道始，复而未尽。吕伯恭复分《牺》
《文》、周公上下经六十四卦，为经二篇，而以孔子《十翼》
为传十篇，各自为卷，以合于古本。义主象占，而用其
本。二子之书并行于今，天下万世师尊之，无异辞矣。
但其经文体统，传义主张，各有攸当，不能合为一书，
读《易》者犹病焉。大德甲辰，先父深山府君命真卿从
先师新安双湖胡先生读易武夷山中，并携先父所
著书《蔡氏传辑录纂注》，访求文献，其于程朱子之书，
沉潜玩绎，于兹有年，未得其说而一之。天台董楷盖
尝会编于咸淳之世，据王弼本分为高下字行，以别
四圣二贤之《易》，已不能尽行于《系辞》诸篇。至近岁始
出，不旋踵有废其例者矣。先师凡两注《本义》《附录》《纂
疏》《程传》，以撮其要于诸儒之列，而天台本则未及见
也。愚因熟复朱子《本义》至《系辞上传》题下之注，及从
伯父槃涧先生所录《师训通论》，一经之大体凡例，无
经可附，而自分“上系”、“下系”云者，与《本义》《语录》《叶韵》之
说忽有得焉。夫朱子之所以宗晁、吕者，不过欲使学
者分别四圣之《易》，以求之古耳。若一切例以古人著
书，经传必各自为卷。窃意解经者之谦德，兼竹简刀
篆之烦而然。若以孔子之《传》附羲、文、周公之经，亦犹
程、朱子之传，义附四圣之书尔，固未见其不可也。律
以今《易乾卦义例》，其合《传》之《经》，则《彖》《象》、文、言混而不
分；其附《经》之《传》，则卦、象、彖、爻，紊而无序。今“特标列而
次第之，于羲、文、周公之经、孔子之传，初不相杂而相
统，有经可附者附之，无经可附者则总附于六十四
卦之后，亦岂非朱子之意？而程子之传可合而观之
矣。”苟如是读之，则周公之《爻辞》，孔子之《彖》《象》《文言》，与
夫《系辞》以后四篇，莫不各有声韵音律，焕乎会通，又
何以为读《易》者之病哉？愚于是以四圣之《易》，各标经、
传于其首以别之。虽不分卷，而先、后之序已明，程、朱
《传》、义夹注其下，名曰《集解》，而以程子、朱子曰别之。既
不异书，则理象之旨咸在《系辞》以后，程子无传，姑以
经说补之。天台本、程、朱子皆有语录，今《朱语》则兼取
先师所编，采其精详而有绪者，各益其未备，续于《传》、
义之后，名曰《附录》，而以程子、朱子语别之。诸家之说，
唯《音训》以吕氏为主，悉附《经》文。他可互相发明者，全
用先师《纂疏》，各广以闻见之所及，翼于《语录》之次，名
曰《纂注》，而以某氏曰别之。《管窥》一得之愚，亦间附于
其末，合而命之曰《周易经传集》、程朱解《附录纂注》。此
愚编集是书之凡例纲目也。呜呼！《易》，大经也。羲、文、周、
孔，大圣也；程、朱大贤也。自天地开辟以来，不知几千
万年，至包牺氏始作《易》。由包牺至于文王、周公，又不
知几年而后有卦爻之辞。由文王、周公至于孔子，五
百馀年而后有《十翼》之辞。由孔子至于程朱子，千五
百馀年而后有传义。今距程朱子百有馀年，去大圣
之世若此其远也，去大贤之世“若此其近也”，乃僭敢
析合经传，集四圣二贤及历代诸儒之说以备一书，
犯不韪甚矣。然使读者开卷了焉，于古易今《易》之所
由分合，先圣后圣之经传所宜区别，程子、朱子之传
义各有攸当，其于天地万物万事之象与理，可以一
览而得之。虽于先圣先贤著书立言之意，非曰有功，
而于世之学者心身家国天下之用，未必不无小补
焉，非止于知《易》而已。兹当大衍用数之年，是为“天历
初元，苍龙戊辰天开之月，阳复后十日庚辰”，后学鄱
阳董真卿季真父自序于审安书室。

====按真卿子僎跋周易经传自汉诸儒以来纷纭不一欲速好径者则混殽而莫分嗜古复初者则离析而====难读家君授受之际，颇欲更定编集，以程子朱子《易
传本义》合为一书而未能决。乃筮之遇师之坤，于是
尊《经》以统传而不失于古，订《传》以附经而且便于今，
合程朱《传》义之全采，诸家注释之要𠊨，幸供检阅参
校之职，久已成书，不敢私于一己，负笈闽关，谋绣诸
梓，庶几家传而人诵之。

### 按杨士奇跋易会通十四卷元鄱阳董真卿季真辑五经先儒所论著者易最多而精义悉具此书至于经传古今之辨先儒传授之详披卷了然可为易书

“集大成”者也。